Suur-mynwater stroom in Hartbeespoortdam | Die Vryburger
Suur-mynwater stroom in Hartbeespoortdam
March 11, 2014 - Nuus - 1 comment
Kort na die R300 miljoen opgedok is deur belastingbetalers om te verhoed dat die besoedeling met suur-mynwater in opgaardamme verder toeneem, het miljoene liter suurwater uit ou skagte gestroom as gevolg van die swaar reën van die afgelope week.
Na raming het sowat 18 miljoen liter suurwater reeds hulle weg gevind na die Tweelopiespruit, wat uiteindelik deurloop in die Krokodilrivier na die Hartbeespoortdam.
Kenners sê dit is ’n ramp wat ’n herhaling is van die gebeure in Januarie 2012.
In 2012 moes die departement die mynwater na ’n aanleg pomp waar dit behandel is om die suur te neutraliseer waarna dit vrygestel kon word.
’n Woordvoerder van die Federasie Volhoubare Omgewing (FVO), sê dat baie geld en ure se harde werk verlore is, aangesien ’n soortgelyke situasie nou weer afspeel.
Die Departement beskik net oor ’n vermoë om by die betrokke aanleg sowat 30miljoen liter water te behandel.
Dit beteken dat nog meer pompe benodig word aangesien die swaar reën se uitwerking nie voorsien kon word nie.
’n Waterkundige sê die pogings wat tot hede toegepas is om die suurwater-probleem vas te vat, het nie gewerk nie en dit is tyd dat nuwe, beter planne gemaak word.
One thought on “Suur-mynwater stroom in Hartbeespoortdam”
Donnavan Von der Vaylle March 11, 2014 at 2:45 pm
What I find so sad about the whole ordeal is that even though we try our damnedest to create a future for all in this country the government just do not give a dam about our natural recourse and keeps on demanding more but does absolutely nothing to prevent disasters like this from happening. Where will this all end, hopefully not the day when there is noting left for them to selvage